***שלום לכולם!***

***להלן תקצירים לקורסים לכיתות ג' דוברי עברית וכיתות ד' דוברות ערבית***

**סיפור מסגרת עם זהר כהן**

**הקורס מפגיש את התלמידים המחוננים עם עולם האמנות ומעניק להם ערכים ואפשרות לחקור ולהביע את עצמם דרך יצירה אמנותית. הקורס מחבר בין עולם הסיפורים לעולם האמנות ומשלב טקסטים ספרותיים, כגון "הנסיך הקטן" ואגדות אנדרסן, בפעילויות יצירתיות. במטרה לפתח ביטוי אישי ויצירתיות תוך חקר עצמי.**

**משחקים עם חווה צבעוני:**

**נשחק במשחקים מסוגים שונים: משחקי קופסא, משחקי קלפים, משחקי חצר, משחקי מחשב ועוד.  נחשוב על שאלות כמו: למה אנחנו אוהבים לשחק? מה אנחנו לומדים על אחרים ועל עצמנו בעזרת המשחקים? מה הופך משחק ל"משחק טוב"?**

**התשובות יעזרו לנו גם להמציא משחקים חדשים יחד.**

**קורס משחק לי ומשחק לך עם זכייה ואקים**

**הוא קורס יצירה ובנייה המזמין את התלמידים להמציא וליצור משחקים – לעצמם וגם למען אחרים. במהלך הקורס יתנסו הילדים בתכנון, ניסוי ויצירה של משחקים מקוריים המבוססים על דמיון, שיתוף פעולה, רגש וראיית הזולת.
הקורס מפתח מיומנויות חיים כמו פתרון בעיות, חשיבה יצירתית, תקשורת, התמדה ונתינה.**

**בסיום, כל ילד יבחר אם לשמור את המשחק שיצר או לתרום אותו למסגרת קהילתית – תוך הבנה של ערך הנתינה וההשפעה על אחרים.**

**"מסע לבתים מופלאים" עם זכייה ואקים**

**במהלך הקורס נצא למסע חקר אחר המושג "בית". האם בית הוא מקום? תחושה? חלום?
נלמד להסתכל על *הבית* כמרחב בטוח, אישי, רגשי, תרבותי ואומנותי.
נחשף למגוון בתים מיוחדים מרחבי העולם ומהטבע – מבתים צפים ועד כוורות דבורים – ונעמיק בשאלות על
נתכנן בתים, נבנה, נדמיין וניצור מחומרים מגוונים, תוך עידוד מחשבה ביקורתית, יצירתית ועצמאית.**

**כיף מתמטי: עם לייא סלאלחה**

**בקורס חווייתי, צבעוני ומפתיע, יכנסו התלמידים לעולם שבו מתמטיקה היא הרפתקה של חידות, יצירה, קסמים, גפרורים, צורות וקופסאות מסתוריות. דרך משחקים ואתגרים יצירתיים, נחקור יחד שאלות מסקרנות, נגלה דפוסים נסתרים, נפתור בעיות ונבנה בעצמנו חידות ומשחקים משלנו.**

**במהלך הקורס נפתח חשיבה מתמטית מגוונת; לוגית, מרחבית, חזותית ואסטרטגית. ונלמד לעבוד בצוות, להציג רעיונות ולחשוב בדרכים חדשות. בכל שיעור נתחיל בהצגה "במספרים", ונמשיך בפעילות שמחברת מתמטיקה עם דמיון, משחק וחקר. התלמידים יגלו שמתמטיקה היא כיף, יצירתיות, וחוויה שלמה של גילוי עצמי.**

**שם הקורס: שווה לנסות עם ניסרין סלאלחא**

**בקורס זה נצא למסע מרתק ופורץ דרך אל עולם המדע, ונצלול לנושאים מרכזיים מתחומי הפיזיקה, הכימיה והביולוגיה. בחרתי נושאים מרתקים במיוחד, שיעוררו את סקרנות התלמידים ויאתגרו את חשיבתם, תוך התמקדות בניסויים חווייתיים ומהנים.**

**באמצעות ניסויים מעשיים ומפתיעים, פעילויות אינטראקטיביות, חידות, משחקים וסרטונים מעשירים, נפענח יחד את סודות הטבע ונבין לעומק תופעות יומיומיות. נחקור לעומק את הגורמים לתופעות אלו, ונפתח הבנה מעמיקה של העולם הסובב אותנו.**

**הקורס מעודד חשיבה ביקורתית, העלאת שאלות מעמיקות, פיתוח פתרונות יצירתיים ובניית מודלים ותוצרים מדעיים. נתנסה בתגובות כימיות מרתקות ובחוקים פיזיקליים משמעותיים, ונלמד כיצד הם משפיעים על סביבתנו וכיצד ניתן ליישם אותם.**

**"שווה לנסות" מזמין את התלמידים לגלות את המדע בדרך חווייתית ומרתקת, לפתח מיומנויות חשיבה גבוהות ולהפוך למגלי עולמות קטנים!**

**שם הקורס: גלילאו עם ניסרין סלאלחא**

**תקציר: בקורס גלילאו נלמד על המצאות חשובות בהיסטוריה והמצאות ישראליות, נבחן את ההשפעות של המצאות על חיינו הפרטיים ועל חיי האנושות כולה. השתמשנו במיומנויות חקר על מנת לאתר אינפורמציה רלוונטית בנושא, למדנו איך לעשות חיפוש מושכל של חומר רלוונטי במקורות מידע שונים.**

**שם הקורס: סודות החיים. עם ניסרין סלאלחא**

**תקציר: אנחנו מוצאים את עצמנו שואלים שאלות כמו "איך זה עובד" או "למה זה קורה".**

**בקורס "סודות החיים" ננסה להבין כיצד פועל העולם הסובב אותנו, במטרה לעורר את הסקרנות הטבעית של התלמידים לפתח חשיבה ביקורתית כדי להבין את העולם שבו אנחנו חיים, נסתכל על תופעות כמו תגובות כימיות, נבין מהן אבני הבניין של היצורים החיים ואיך קורה שיצורים חיים נולדים כשהם כל כך מותאמים לסביבתם, נכיר צורות חיים שונות ונלמד על העקרונות המשותפים להן.**